# name
El seu son, el vostre descans. Programa d'educació per a la salut per als pares sobre el son i el descans dels infants

# metadata.dc.description[].value
Treballs Finals de Grau d'Infermeria, Facultat de Medicina i Ciències de la Salut, Universitat de Barcelona, Curs: 2015-2016, Tutor: Lidia Francés Ribera

# metadata.dc.description.abstract[].value
El son és vital per a tenir un bon estat de salut i una bona qualitat de vida. Dormir és una necessitat bàsica per a totes les persones, independentment de la seva edat. Després d’analitzar la situació dels darrers anys, s’ha detectat que els trastorns de son poden arribar a afectar a gran part de la població infantil, entre un 25% i un 46%. Se sap que entre un 20% i un 30% d’aquests trastorns deriven d’una inadequada higiene del son. S’ha arribat a la conclusió que els efectes de mala qualitat del son tenen repercussions rellevants en el desenvolupament dels infants. A més a més, hi ha hagut un increment en el nombre de pares que consulten als centres d’atenció primària per a tractar de resoldre aquest tipus de problemàtica. El programa “El seu son, el vostre descans” va dirigit a tots els pares i mares de la zona territorial de Granollers. L’objectiu que pretén el programa és dotar als participants d’eines i d’estratègies per a ajudar als pares a desenvolupar habilitats per tal d’aconseguir un descans òptim dels seus infants, que contribueixi positivament al seu desenvolupament. Es busca disminuir el percentatge d’infants que presenten trastorns del son per hàbits incorrectes. Per aquest motiu, en el programa s’hi tractaran temes relacionats amb el son, com ara el seu significat, els principals trastorns de son infantil, les precaucions generals de seguretat durant el son en totes les famílies i la importància de la higiene del son, entre d’altres. També es presentaran diferents mètodes que contribueixin a aconseguir un descans adequat pels infants.

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
El seu son, el vostre descans. Programa d'educació per a la salut per als pares sobre el son i el descans dels infants